**Alex Formenton** (s. 13. syyskuuta 1999 Barrie, Ontario, Kanada) on kanadalainen jääkiekkoilija, joka pelaa NHL-joukkue Ottawa Senatorsin organisaatiossa. Formentonilla on tulokassopimus NHL-joukkue Ottawa Senatorsin kanssa. Hän on pelipaikaltaan vasen laitahyökkääjä.

Pelityyli
---------

*The Sports Forecaster* -sivuston mukaan Formenton on nopea hyökkääjä, joka on myös vaarallinen hyökkäyspään pelaaja. Hänen tulisi kuitenkin lisätä voimaa ja massaa.

Ura
---

### Seuraura

Formenton pelasi kauden 2013–2014 Toronto Nationalsin ja kauden 2014–2015 Mississauga Rebelsin junioreissa, jonka jälkeen London Knights varasi hänet 216. pelaajana OHL:n varaustilaisuudessa 2015. Kauden 2015–2016 Formenton pelasi vielä OJHL-junioriliigan Aurora Tigersiin. Kaudeksi 2016–2017 hän siirtyi Knightsin OHL-joukkueeseen, jossa Formentonin tulokaskausi toi runkosarjassa 26 tehopistettä. Hänet valittiin kauden päätteeksi liigan tulokkaiden toiseen tähdistökentälliseen. Formenton pelasi kauden aikana myös CHL Top Prospects Gamessa.

Ottawa Senators varasi Formentonin toisella kierroksella 47. pelaajana NHL:n varaustilaisuudessa 2017. Hän teki jo saman vuoden lokakuussa kolmivuotisen tulokassopimuksen joukkueen kanssa. Formenton otti harjoitusleirin päätteeksi paikan Senatorsin NHL-vahvuudesta. Hän teki NHL-debyyttinsä kauden 2017–2018 toisella kierroksella 7. lokakuuta 2017 Detroit Red Wingsia vastaan. Formentonista tuli Senatorsin seurahistorian kaikkien aikojen nuorin NHL-debytantti. Hän sai ottelussa jääaikaa 4.54 minuuttia. Ottelu jäi Formentonin alkukauden ainoaksi NHL:ssä ja hänet lähetettiin noin puolitoista viikkoa myöhemmin takaisin Knightsin OHL-joukkueen vahvuuteen. Hän oli joukkueen paras maalintekijä ja kolmanneksi paras pistemies tehoilla 29+19=48. Pudotuspeleissä Formenton oli Knightsin paras pistemies ja maalintekijä tehoilla 5+2=7. OHL-kauden jälkeen, huhtikuussa 2018 hän siirtyi amatööritry-out -sopimuksella AHL-joukkue Belleville Senatorsin vahvuuteen. Formenton pelasi siellä kaksi runkosarjaottelua ilman tehopisteitä.

Alkukaudella 2017–2018 Formenton pelasi Ottawa Senatorsissa yhdeksän runkosarjaottelua tehden yhden maalin, joka syntyi 30. lokakuuta 2018 vieraissa Arizona Coyotesia vastaan. Marraskuussa seura lähetti hänet takaisin London Knightsin OHL-joukkueen vahvuuteen. Formenton nimettiin joukkueen varakapteeniksi.

### Maajoukkueura

Formenton edusti Kanadaa alle 20-vuotiaiden MM-kilpailuissa vuonna 2018, jolloin hän voitti maailmanmestaruuden.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | Aurora Tigers | OJHL | 54 | 13 | 13 | 26 | 66 | 5 | 2 | 0 | 2 | 0 |
| 2016–2017 | London Knights | OHL | 65 | 16 | 18 | 34 | 50 | 14 | 0 | 0 | 0 | 6 |
| 2017–2018 | Ottawa Senators | NHL | 1 | 0 | 0 | 0 | 0 | – | – | – | – | – | JMM | 7 | 2 | 2 | 4 | 8 |
|  | London Knights | OHL | 48 | 29 | 19 | 48 | 55 | 4 | 5 | 2 | 7 | 6 |
|  | Belleville Senators | AHL | 2 | 0 | 0 | 0 | 2 | – | – | – | – | – |
| 2018–2019 | Ottawa Senators | NHL | 9 | 1 | 0 | 1 | 6 | – | – | – | – | – |
|  | London Knights | OHL | 31 | 13 | 21 | 34 | 50 | 11 | 4 | 14 | 18 | 14 |
| 2019–2020 | Belleville Senators | AHL | 61 | 27 | 26 | 53 | 65 | – | – | – | – | – |
| 2020–2021 | Ottawa Senators | NHL | 20 | 4 | 2 | 6 | 6 | – | – | – | – | – |
|  | Belleville Senators | AHL | 13 | 4 | 0 | 4 | 22 | – | – | – | – | – |
| 2021–2022 | Ottawa Senators | NHL | 79 | 18 | 14 | 32 | 59 | – | – | – | – | – |
| 4 kausi | yhteensä | NHL | 109 | 23 | 16 | 39 | 71 | – | – | – | – | – |
| 3 kautta | yhteensä | AHL | 76 | 31 | 26 | 57 | 89 | – | – | – | – | – |

Lähteet
-------

* Alex Formenton The Internet Hockey Databasessa (englanniksi)
* Alex Formenton Eurohockey-sivustolla (englanniksi)
* Alex Formenton *Elite Prospects*. Everysport Media Group AB.  (englanniksi)

### Viitteet

1. ↑  Alex Formenton (@88Forms) | Twitter
2. 1 2  Alex Formenton The Internet Hockey Databasessa (englanniksi)
3. ↑  Alex Formenton Stats, Profile, Bio, Analysis and More *sportsforecaster.com*. XML Team Solutions, LLC. Viitattu 20.11.2017. (englanniksi)
4. 1 2 3  Alex Formenton *Elite Prospects*. Everysport Media Group AB.  (englanniksi)
5. ↑  Senators sign forward Alex Formenton to entry-level contract  2.10.2017. OTTAWA:  Ottawa Senators. Viitattu 20.11.2017. (englanniksi)
6. ↑  Detroit Red Wings - Ottawa Senators - October 7th, 2017 *NHL.com*.  7.10.2017. National Hockey League. Viitattu 20.11.2017. (englanniksi)
7. ↑  Senators assign Chabot to AHL, Formenton to OHL *Sportsnet.ca*.  15.10.2017. Rogers Media. Viitattu 20.11.2017. (englanniksi)
8. ↑  ALEX FORMENTON REASSIGNED TO BELLEVILLE SENATORS *londonknights.com*.  3.4.2018. London Knights. Viitattu 24.11.2018. (englanniksi)
9. ↑  Ottawa Senators - Arizona Coyotes - October 30th, 2018 *NHL.com*.  30.10.2018. National Hockey League. Viitattu 24.11.2018. (englanniksi)